সুরেশ রঞ্জন বসাক

সুরেশ রঞ্জন বসাক (জন্ম ১৯৫৩) একজন বাংলাদেশী অনুবাদক ও সাহিত্য সমালোচক। তিনি প্রায় চার দশক ধরে মৌলিক লেখার পাশাপাশি কবিতা, প্রবন্ধ, গল্প ও উপন্যাস অনুবাদ করেছেন। পেশায় বিশ্ববিদ্যালয়ের শিক্ষক ড. বসাক দেশে বিদেশে অধ্যাপনা করেছেন পঁয়তাল্লিশ বছরেরও বেশি সময়। বর্তমানে তিনি মেট্রোপলিটন ইউনিভার্সিটির মানবিক ও সামাজিক বিজ্ঞান অনুষদের ডীন হিসেবে কর্মরত আছেন। অনুবাদ সাহিত্যে অবদানের জন্য ২০২১ সালে তিনি বাংলা একাডেমি সাহিত্য পুরস্কার (২০২০) অর্জন করেন।

জীবনী
ড. বসাক ১৯৫৩ সালে তৎকালীন পূর্ব পাকিস্তানের (বর্তমান বাংলাদেশ) চট্টগ্রাম জেলার রাঙ্গুনিয়া উপজেলায় জন্মগ্রহণ করেন। তিনি চট্টগ্রাম বিশ্ববিদ্যালয় থেকে স্নাতকোত্তর এবং পিএইচডি ডিগ্রি অর্জন করেন।

তিনি নোবেল পুরস্কার বিজয়ী পাবলো নেরুদা, গাব্রিয়েল গার্সিয়া মার্কেসসহ অনেক দেশী বিদেশি কবি লেখকের বই বাংলা ও ইংরেজিতে অনুবাদ করেছেন। এছাড়া তিনি ল্যাটিন আমেরিকান, ক্যারিবিয়ান এবং এশিয়ান কবিতা নিয়ে মৌলিক বই লিখেছেন। পেশায় মূলত শিক্ষক অধ্যাপক বসাক বর্তমানে একটি বেসরকারি বিশ্ববিদ্যালয়ের কোষাধ্যক্ষ 
এবং মানবিক ও সামাজিক বিজ্ঞান অনুষদের ডিন।  

সাহিত্যকর্ম

 কাবুলের গ্রন্থবণিক
 একটি অপহরণ সংবাদ
 একশ’ বছরের ইংরেজি কবিতা
 এশিয়ার কবিতা
 ৭০০ বছরের ইংরেজি প্রেমের কবিতা
 বিশ্বকবিতায় নারীকণ্ঠ
 ২০ শতকের ল্যাটিন আমেরিকার কবিতা
 বাগদাদে একশো একদিন
 শতাব্দীর সাহিত্য
 গাব্রিয়েল গার্সিয়া মার্কেসের গল্প
 পাবলো নেরুদার প্রেমের কবিতা
 রবীন্দ্রনাথ ও ত্রিশোত্তর বাংলা কবিতা
 কালের কবিতা ও অন্যান্য প্রবন্ধ
 বিশ শতকের বিশ্বকবিতা
 কনসেনট্রেশন ক্যাম্পঃ কবি অকবি প্রত্যক্ষদর্শী ও পরোক্ষদর্শীদের কবিতা
 সাহিত্যঃ নিকট সময় দূরের দেশ
 '' An Introduction to Poetry'
 ' The Human Hole' ( translation of Moinul Ahsan Saber's novel 'Simaboddho'
 A Postcolonial Reading: E.M.Forster, Mulk Raj Anand and Gabriel Garcia Marquez
 Bangabandhu in Bengali Poetry. Bangla Academy:Dhaka, 2022

পুরস্কার ও সম্মাননা
 ২০২১: অনুবাদ সাহিত্যে বাংলা একাডেমি সাহিত্য পুরস্কার (২০২০)

তথ্যসূত্র

বহিঃসংযোগ

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অনুবাদক
বিষয়শ্রেণী:২১শ শতাব্দীর বাংলাদেশী অনুবাদক
বিষয়শ্রেণী:বাংলাদেশী অনুবাদক
বিষয়শ্রেণী:চট্টগ্রাম জেলার লেখক
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:বাঙালি লেখক